Държавен вестник, бр. 46, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  46
(3) При наличие на постъпили възражения 
срещу оценките по проектните предложе­
ния изпълнителният съвет взема решение 
за създаване на експертна комисия по въз­
раженията, която да разгледа постъпилите 
възражения. В комисията участват от трима 
до петима експерти, отговарящи на изисква­
нията за членове на научно-експертни коми­
сии. Правилата за определяне на състава и за 
работата на комисията се приемат с решение 
на изпълнителния съвет и се публикуват на 
интернет страницата на Фонда. За участието 
си в комисията членовете є получават въз­
награждение в съответствие с чл. 33.
(4) Ако при разглеждане на възраженията 
комисията установи, че има ясни доказа­
телства за допуснати технически грешки 
по даден критерий на оценката, изпраща 
проектното предложение за оценяване на 
друг независим оценител, който прави нова 
оценка по съответния критерий в съответ­
ствие с насоките и методиката на конкурса.
(5) Крайната оценка за проектното пред­
ложение се определя, като се коригира оцен­
ката по критерия, за който е възразено, в 
съответствие с оценката по ал. 4.
(6) За проекти, получили при крайната 
оценка равен или по-висок брой точки от 
последния финансиран в дадената научна 
област проект, се прави общо класиране на 
проектите по ал. 4 за конкурса. При класи­
рането проектните предложения се подреж­
дат според стойността, с която променената 
оценка надвишава стойността на последния 
финансиран проект в дадената научна област. 
Финансирането на проектите се осъществява 
по низходящ ред на класирането в рамки­
те на утвърдената тригодишна оперативна 
програма и бюджет за тази цел.
(7) Процедурата по ал. 4 – 6 не се прилага 
за проекти по двустранно сътрудничество 
или по международни програми с участие 
на други финансиращи организации.
Чл. 74. (1) По решение на изпълнителния 
съвет оценяването на проектни предложения 
по конкурси с минимална сума на проекта 
над определена от изпълнителния съвет 
стойност може да включва два етапа:
1. оценяване от независими оценители;
2. защита на проектните предложения, 
преминали първия етап.
(2) Оценяването по ал. 1, т. 1 се извършва 
при условията и по реда на чл. 63 – 71, като 
оценителите могат да правят препоръки за 
промяна в работната програма и/или финан­
совия план на проекта. Проектите се оценяват 
от учени, участвали през последните 5 години 
в процедури по оценяване към Рамковите 
програми на ЕС като независими оценители, 
с изключение на случаите по чл. 53, ал. 4.
(3) Защитата на проектни предложения по 
ал. 1, т. 2 се извършва за проекти, получили 
оценка от първия етап над определения в 
Насоките за кандидатстване в конкурса ми­
нимален праг. Въз основа на препоръките на 
независимите оценители научните колективи, 
допуснати до втория етап на оценяването, 
могат да правят промени в подаденото про­
ектно предложение.
(4) Защитата на проектните предложения 
включва представяне на проекта от ръково­
дителя на научния колектив пред съответ­
ната временна научно-експертна комисия, 
отговори на въпроси и на препоръките на 
независимите оценители.
(5) За защитата на проектните предло­
жения се води протокол и аудиозапис, въз 
основа на които независимите оценители 
определят оценката си за втория етап от 
оценяването.
(6) Проектите се класират въз основа на 
средната стойност на оценката от първия и 
втория етап на оценяването.
(7) Одобрението на проектите за финан­
сиране се осъществява по реда на чл. 72.
Чл. 75. (1) Независимите оценители полу­
чават възнаграждение въз основа на сключен 
договор с управителя на Фонда. Размерът 
на възнаграждението за извършената на­
учноизследователска експертиза за съот­
ветния проект зависи от типа на конкурса 
и се определя от управителя на Фонда по 
предложение на изпълнителния съвет, като 
то не може да бъде по-малко от 270 лв. и 
по-голямо от 540 лв.
(2) Възнаграждението на оценителите по 
националните научни програми на конкур­
сен принцип се определя от управителя на 
Фонда по предложение на изпълнителния 
съвет в рамките на средствата за оценяване 
и администриране, определени в програмата, 
като за тях не се прилагат ограниченията 
по ал. 1.
(3) Възнаграждението не се изплаща, ако 
по вина на независимия оценител оценката 
не е предадена в предвидения в Насоките 
за кандидатстване в конкурса срок или при 
решение на изпълнителния съвет във връзка 
с чл. 70, т. 3.
(4) Оценяването на проектните предложе­
ния и междинното и окончателното оценя­
ване на финансирани проекти са неразделна